

**AIZKRAUKLES NOVADA DOME**

Lāčplēša iela 1A, Aizkraukle, Aizkraukles nov., LV-5101, tālr. 65133930, e-pasts dome@aizkraukle.lv, www.aizkraukle.lv

Aizkrauklē

21.05.2025. sēdes protokols Nr.6., 25.p.

**LĒMUMS** **Nr.** **2025/315**

**Par augošu koku atsavināšanu**

**nekustamajā īpašumā**

**"Bruņinieku mežs", Aizkraukles pagastā, Aizkraukles novadā**

**un Izsoles noteikumu apstiprināšanu**

Atbilstoši Meža likuma 12.panta pirmajai daļai, Valsts Meža dienests 2025.gada 25. februārī izsniedzis Apliecinājumus Nr.1730996 un 2025.gada 26.martā izsniedzis Apliecinājumu Nr.1737676 augošu koku ciršanai nekustamā īpašuma “Bruņinieku mežs”, Aizkraukles pagastā, Aizkraukles novada zemes vienībā ar kadastra apzīmējumu 3244 007 0173, 1.kvartāla 1., 2. un 3.nogabalā ar kopējo platību 9,15 ha.

Aizkraukles novada domes Objektu apsekošanas un mantas vērtēšanas komisija ar 2025.gada 25.aprīļa sēdes lēmumu Nr.73 (protokols Nr.6., 13.p.) noteikusi atsavināšanai nododamās cirsmas nosacīto atsavināšanas cenu **59 582,00 euro** *(piecdesmit deviņi tūkstoši pieci simti astoņdesmit divi euro, 00 centi)*.

Atbilstoši Publiskas personas mantas atsavināšanas likuma 9.panta trešajai daļai kustamās mantas atsavināšanu organizē publiska persona, tās iestāde vai kapitālsabiedrība, kuras valdījumā vai turējumā atrodas attiecīgā manta. Saskaņā ar šī likuma 10.panta pirmajā daļā noteikto izsoles noteikumus apstiprina Aizkraukles novada dome, kura organizē atvasinātas publiskas personas kustamās mantas atsavināšanu. Izsoles noteikumos norāda institūciju (amatpersonu), kura apstiprina izsoles rezultātus un kurai var iesniegt sūdzības par izsoles rīkotāja darbībām.

Pamatojoties uz likuma Pašvaldību likuma 10.panta pirmās daļas 21.punktu, 73.panta ceturto daļu, Publiskas personas mantas atsavināšanas likuma 4.panta pirmo prim daļu, 4.panta otro daļu, 8.panta ceturto daļu, 9.panta trešo daļu, Publiskas personas finanšu līdzekļu un mantas izšķērdēšanas novēršanas likuma 3. un 7.pantu, Aizkraukles novada domes Objektu apsekošanas un mantas vērtēšanas komisijas 2025.gada 25.aprīļa sēdes lēmumu Nr.73 (protokols Nr.6, 13.p.), ievērojot Aizkraukles novada domes Apvienotās komitejas 15.05.2025. atzinumu, atklāti balsojot: ar 10 balsīm “PAR” (Ingūna GRANDĀNE, Elita KAŅEPĒJA, Aigars LUKSS, Jurijs MAŠKOVS, Aivars MIEZĪTIS, Anita OSTROVSKA, Zane ROMANOVA, Arvis UPĪTS, Andris ZĀLĪTIS, Uģis RUBENIS, Evija VECTIRĀNE), “PRET” – 1 (Guntis LIBEKS), “ATTURAS” – nav, Aigars LUKSS balsojumā nepiedalās, Aizkraukles novada dome **NOLEMJ**:

1. **Nodot** atsavināšanai Aizkraukles novada pašvaldības kustamo mantu – augošos kokus (izlases cirtē) ar kopējo izcērtamo platību 9,25 ha, ar kopējo koksnes krāju 1 388,50 m3, kas atrodas Aizkraukles novada pašvaldības īpašumā “Bruņinieku mežs”, Aizkraukles pagastā, Aizkraukles novads, esošajā zemes vienībā ar kadastra apzīmējumu 3244 007 0173, pārdodot to elektroniskā izsolē ar augšupejošu soli.
2. **Apstiprināt** augošu koku nosacīto cenu un izsoles sākumcenu **59 582,00 euro** *(piecdesmit deviņi tūkstoši pieci simti astoņdesmit divi euro, 00 centi)*,neieskaitot pievienotās vērtības nodokli. Pievienotās vērtības nodokli var piemērot atbilstoši Pievienotās vērtības nodokļa likuma 141.panta nosacījumiem.
3. **Apstiprināt** kustamās mantas elektroniskās izsoles noteikumus augošu koku atsavināšanai nekustamā īpašuma “Bruņinieku mežs”, Aizkraukles pagastā, Aizkraukles novadā, zemes vienībā ar kadastra apzīmējumu 3244 007 0173 *(pielikumā).*
4. Apstiprinātizsoles soli – 1 000,00 euro un nodrošinājuma naudu – 10 % no objekta nosacītās sākumcenas.
5. Pirkuma līgumu noslēgt pēc pirkuma maksas samaksāšanas pilnā apmērā.
6. Uzdot Aizkraukles novada pašvaldības Centrālās pārvaldes Komunikācijas nodaļai publicēt paziņojumu par augošu koku atsavināšanu nekustamā īpašuma “Bruņinieku mežs”, Aizkraukles pagastā, Aizkraukles novads, zemes vienībā ar kadastra apzīmējumu  3244 007 0173, Aizkraukles novada pašvaldības informatīvajā izdevumā un pašvaldības tīmekļa vietnē [www.aizkraukle.lv](http://www.aizkraukle.lv).
7. Uzdot rīkot izsoli Aizkraukles novada domes Izsoles komisijai.
8. Kontroli par lēmuma izpildi uzdot Aizkraukles novada pašvaldības izpilddirektoram Uldim  RIEKSTIŅAM.

*Pielikumā: Elektroniskās izsoles noteikumi Nr.2025/52 augošu koku atsavināšanai nekustamā īpašuma “Bruņinieku mežs”, Aizkraukles pagastā, Aizkraukles novadā, zemes vienībā ar kadastra apzīmējumu 3244 007 0173 uz 6 lp.*

Domes priekšsēdētāja vietnieks

tautsaimniecības un vides jautājumos Andris Zālītis